元朗本周日晚有數百名白衣人湧現，手執鐵通、長棍和藤條等，瘋狂襲擊區內市民，惟市民向警員求助無門；多家警署落閘，報案中心長期打不通，全城陷入一片惶恐。今日流傳一段約半分鐘的短片，片中見到八鄉分區指揮官李漢民，帶同逾30名警員，與白衣人輕鬆交談。其中1名戴口罩、身穿白衣的中年男子不斷問李，市民「走晒未？趕晒上車未？」，更指警員無法驅散市民，會代勞幫忙，爆出一句「再斬我哋就麻X煩啦」。

另一頭戴白帽、穿黑衣中年男更謂，早前在沙田新城市廣場的警民混戰中，示威者把警員「手指都咬斷」，豈料同穿白衣的李漢民拍拍該男子的肩膀安撫他：「心領嘅，唔想大家嘅幫忙，令到我哋辛苦」，籲現場白衣人不用擔心。另一人回應：「最緊要佢哋走晒，我哋就散」。

李漢民早前回應記者提問時，態度囂張，語氣輕佻，又用不屑語氣回應記指「你唔好質問我啦！我亦都唔會答你只係一個記者問題」，直言記者問題「唔會令我驚架！」。但在流傳片段中，白衣人語氣粗獷，又不時手指指，說話多配肢體動作，李則無就他們的「提問」提意見。片中亦拍攝到一名白衣人側臉，疑為激進建制團體、前警員「大波Man」石房有，與其他白衣人士站在同一陣線，與李漢民對話。

蘋民點睇

●Bosco Wong：吓？上水？但背景條天橋明明通去元朗「Yoho Mall」喎？

●Vincent Li：橋係元朗，而且光復上水係7月13日發生，片段中有村民講到沙田咬斷手指，斷手指係7月14日在沙田發生，段片一定係7月14日或之後影，邊有可能係7月13日影？除非有預知未來能力

●Cherry Chan：你話係上水時拍我就要信？聽清楚喇，白衫人問佢地走晒未，未我地就再上去打過，乜上水有白衫打人咩？克警你可以唔理市民，但唔好當市民係傻既。

●Kelvin Pun：越解釋越黑，上乜水丫。時程錯曬，先上水，後沙田。片段中班鄕親仲講緊沙田咬手指單野

●Shirley Ho：「光復上水」關元朗咩事呢？八郷指揮官又管埋上水？有冇人可以解釋下？

●Vincent Li：光復上水係713發生，斷手指係714在沙田發生，段片邊有可能係713影？